
Okresný súd Dunajská Streda 18T/51/2025 2225010703 11. 08. 2025 JUDr. Jana Koblišková ECLI:SK:OSDS:2025:2225010703.1
TRESTNÝ ROZKAZ V MENE SLOVENSKEJ REPUBLIKY Okresný súd Dunajská Streda, samosudkyňou JUDr. Janou Kobliškovou, v trestnej veci obvineného: A. B., nar. XX.XX.XXXX, pre prečin krádeže podľa § 212 odsek 1 písmeno d/ Trestného zákona, podľa § 353 ods. 1 Trestného poriadku v spojení s § 241 ods. 1 písm. j/ Trestného poriadku, dňa 11.08.2025, takto rozhodol: rozhodol : Obvinený A. B., E. F. XXX/X, G. H.,
nar. XX.XX.XXXX v C. D., trvale bytom
sa uznáva za vinného, že dňa 20.02.2025 v čase okolo 11:00 hod., na ceste pred rodinným domom č. XX v obci I., v okrese Dunajská Streda, odcudzil z košíka bicykla vedeného poškodenou I. A. nar. XXXX (ďalej len „poškodená") dámsku oranžovú kabelku nezistenej značky obsahujúcu zväzok piatich kľúčov, tri lekárske správy a hnedú dámsku koženú peňaženku nezistenej značky obsahujúcu občiansky preukaz, kartičku poistenca Všeobecnej zdravotnej poisťovne, platobnú kartu vydanú Poštovou bankou a 50,- eur v hotovosti, čím poškodenej spôsobil škodu v celkovej výške 121,10 eur, teda prisvojil si cudziu vec tým, že sa jej zmocnil a taký čin spáchal na veci, ktorú mal iný pri sebe, čím spáchal prečin krádeže podľa § 212 odsek 1 písmeno d/ Trestného zákona. Za to mu súd ukladá: Podľa § 212 odsek 1 Trestného zákona s použitím § 353 odsek 2 Trestného poriadku s prihliadnutím na § 36 písmeno l/, § 37 písmeno m/, § 38 odsek 2 Trestného zákona trest odňatia slobody v trvaní 4 (štyri) mesiace.
Podľa § 48 odsek 2 písmeno b/ Trestného zákona sa na výkon trestu odňatia slobody zaradí do ústavu na výkon trestu so stredným stupňom stráženia. Poučenie: P o u č e n i e : Trestný rozkaz má povahu odsudzujúceho rozsudku. Obvinený a osoby, ktoré sú oprávnené podľa v jeho prospech odvolanie, ako aj prokurátor, môžu podať odpor proti trestnému rozkazu. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Proti výroku o náhrade škody, ktorým bola priznaná náhrada škody, môže poškodený podať odpor na tunajšom súde, a to do ôsmich dní odo dňa jeho doručenia. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

